erhwenkuo/poetry-chinese-zhtw huggingface dataset:
薊丘覽古贈盧居士藏用七首：田光先生
作者：陳子昂（唐）

自古皆有死，徇義良獨稀。奈何燕太子，尚使田生疑。伏劍誠已矣，感我涕沾衣。
薊丘覽古贈盧居士藏用七首：鄒衍
作者：陳子昂（唐）

大運淪三代，天人罕有窺。鄒子何寥廓，漫說九瀛垂。興亡已千載，今也則無推。
薊丘覽古贈盧居士藏用七首：郭隗
作者：陳子昂（唐）

逢時獨為貴，歷代非無才。隗君亦何幸，遂起黃金臺。
西還至散關答喬補闕知之
作者：陳子昂（唐）

葳蕤蒼梧鳳，嘹唳白露蟬。羽翰本非匹，結交何獨全。昔君事胡馬，餘得奉戎旃。攜手向沙塞，關河緬幽燕。芳歲幾陽止，白日屢徂遷。功業雲臺薄，平生玉佩捐。歎此南歸日，猶聞北戍邊。代水不可涉，巴江亦潺湲。攬衣度函穀，銜涕望秦川。蜀門自茲始，雲山方浩然。
度峽口山贈喬補闕知之王二無競
作者：陳子昂（唐）

峽口大漠南，橫絕界中國。叢石何紛糾，赤山複翕赩。遠望多眾容，逼之無異色。崔崒乍孤斷，逶迤屢回直。信關胡馬沖，亦距漢邊塞。豈依河山險，將順休明德。物壯誠有衰，勢雄良易極。邐迤忽而盡，泱漭平不息。之子黃金軀，如何此荒域。雲臺盛多士，待君丹墀側。
題居延古城贈喬十二知之
作者：陳子昂（唐）

聞君東山意，宿昔紫芝榮。滄洲今何在，華髮旅邊城。還漢功既薄，逐胡策未行。徒嗟白日暮，坐對黃雲生。桂枝芳欲晚，薏苡謗誰明。無為空自老，含歎負生平。
贈趙六貞固二首
作者：陳子昂（唐）

回中烽火入，塞上追兵起。此時邊朔寒，登隴思君子。東顧望漢京，南山雲霧裡。赤螭媚其彩，婉孌蒼梧泉。昔者琅琊子，躬耕亦慨然。美人豈遐曠，之子乃前賢。良辰在何許，白日屢頹遷。道心固微密，神用無留連。舒可彌宇宙，攬之不盈拳。蓬萊久蕪沒，金石徒精堅。良寶委短褐，閑琴獨嬋娟。
答韓使同在邊
作者：陳子昂（唐）

漢家失中策，胡馬屢南驅。聞詔安邊使，曾是故人謨。廢書悵懷古，負劍許良圖。出關歲方晏，乘障日多虞。虜入白登道，烽交紫塞途。連兵屯北地，清野備東胡。邊城方晏閉，斥堠始昭蘇。複聞韓長孺，辛苦事匈奴。雨雪顏容改，縱橫才位孤。空懷老臣策，未獲趙軍租。但蒙魏侯重，不受謗書誣。當取金人祭，還歌凱入都。
徵東至淇門答宋十一參軍之問
作者：陳子昂（唐）

南星中大火，將子涉清淇。西林改微月，征旆空自持。碧潭去已遠，瑤華折遺誰。若問遼陽戍，悠悠天際旗。
答洛陽主人
作者：陳子昂（唐）

平生白雲志，早愛赤松遊。事親恨未立，從宦此中州。主人亦何問，旅客非悠悠。方謁明天子，清宴奉良籌。再取連城璧，三陟平津侯。不然拂衣去，歸從海上鷗。寧隨當代子，傾側且沉浮。
酬暉上人秋夜山亭有贈
作者：陳子昂（唐）

皎皎白林秋，微微翠山靜。禪居感物變，獨坐開軒屏。風泉夜聲雜，月露宵光冷。多謝忘機人，塵憂未能整。
酬李參軍崇嗣旅館見贈
作者：陳子昂（唐）

昨夜銀河畔，星文犯遙漢。今朝紫氣新，物色果逢真。言從天上落，乃是地仙人。白璧疑冤楚，烏裘似入秦。摧藏多古意，曆覽備艱辛。樂廣雲雖睹，夷吾風未春。鳳歌空有問，龍性詎能馴。寶劍終應出，驪珠會見珍。未及馮公老，何驚孺子貧。青雲儻可致，北海憶孫賓。
酬暉上人夏日林泉
作者：陳子昂（唐）

聞道白雲居，窈窕青蓮宇。巖泉萬丈流，樹石千年古。林臥對軒窗，山陰滿庭戶。方釋塵事勞，從君襲蘭杜。
同宋參軍之問夢趙六贈盧陳二子之作
作者：陳子昂（唐）

曉霽望嵩丘，白雲半巖足。氛氳涵翠微，宛如嬴臺曲。故人昔所尚，幽琴歌斷續。變化竟無常，人琴遂兩亡。白雲失處所，夢想曖容光。疇昔疑緣業，儒道兩相妨。前期許幽報，迨此尚茫茫。晤言既已失，感歎情何一。始憶攜手期，雲臺與峨眉。達兼濟天下，窮獨善其時。諸君推管樂，之子慕巢夷。奈何蒼生望，卒為黃綬欺。銘鼎功未立，山林事亦微。撫孤一流慟，懷舊日暌違。盧子尚高節，終南臥松雪。宋侯逢聖君，驂馭遊青雲。而我獨蹭蹬，語默道猶屯。征戍在遼陽，蹉跎草再黃。丹丘恨不及，白露已蒼蒼。遠聞山陽賦，感涕下沾裳。
送別出塞
作者：陳子昂（唐）

平生聞高義，書劍百夫雄。言登青雲去，非此白頭翁。胡兵屯塞下，漢騎屬雲中。君為白馬將，腰佩騂角弓。單於不敢射，天子佇深功。蜀山餘方隱，良會何時同。
登薊丘樓送賈兵曹入都
作者：陳子昂（唐）

東山宿昔意，北征非我心。孤負平生願，感涕下沾襟。暮登薊樓上，永望燕山岑。遼海方漫漫，胡沙飛且深。峨眉杳如夢，仙子曷由尋。擊劍起歎息，白日忽西沉。聞君洛陽使，因數寄南音。
夏日暉上人房別李參軍崇嗣
作者：陳子昂（唐）

四十九變化，一十三死生。翕忽玄黃裡，驅馳風雨情。是非紛妄作，寵辱坐相驚。至人獨幽鑒，窈窕隨昏明。咫尺山河道，軒窗日月庭。別離焉足問，悲樂固能並。我輩何為爾，棲皇猶未平。金臺可攀陟，寶界絕將迎。戶牖觀天地，階基上杳冥。自超三界樂，安知萬裡徵。中國要荒內，人寰宇宙榮。弦望如朝夕，寧嗟蜀道行。
秋園臥病呈暉上人
作者：陳子昂（唐）

幽寂曠日遙，林園轉清密。疲屙澹無豫，獨坐泛瑤瑟。懷挾萬古情，憂虞百年疾。綿綿多滯念，忽忽每如失。緬想赤松遊，高尋白雲逸。榮吝始都喪，幽人遂貞吉。圖書紛滿床，山水藹盈室。宿昔心所尚，平生自茲畢。願言誰見知，梵筵有同術。八月高秋晚，涼風正蕭瑟。
登澤州城北樓宴
作者：陳子昂（唐）

平生倦遊者，觀化久無窮。複來登此國，臨望與君同。坐見秦兵壘，遙聞趙將雄。武安君何在，長平事已空。且歌玄雲曲，禦酒舞燻風。勿使青衿子，嗟爾白頭翁。
山水粉圖
作者：陳子昂（唐）

山圖之白雲兮，若巫山之高丘。紛群翠之鴻溶，
彩樹歌
作者：陳子昂（唐）

嘉錦筵之珍樹兮，錯眾彩之氛氳。狀瑤臺之微月，結芳意而誰賞，怨絕世之無聞。紅榮碧豔坐看歇，
春臺引
作者：陳子昂（唐）

感陽春兮生碧草之油油。懷宇宙以傷遠，登高臺而寫憂。遲美人兮不見，恐青歲之遂遒。從畢公以酣飲，何雲木之美麗，而池館之崇幽。星臺秀士，月旦諸子。嘉青鳥之辰，迎火龍之始。挾寶書與瑤瑟，擊青鐘，歌淥水。怨青春之萎絕，贈瑤臺之旖旎。願一見而道意，結眾芳之綢繆。曷餘情之蕩漾，群仙去兮青春頹，歲華歇兮黃鳥哀。富貴榮樂幾時兮，
登幽州臺歌
作者：陳子昂（唐）

前不見古人，後不見來者。念天地之悠悠，獨愴然而涕下。
喜馬參軍相遇醉歌
作者：陳子昂（唐）

獨幽默以三月兮，深林潛居。時歲忽兮，孤憤遐吟。誰知我心？孺子孺子，其可與理分。
渭村退居，寄禮部崔侍郎、翰林錢舍人詩一百韻
作者：白居易（唐）

聖代元和歲，閒居渭水陽。不才甘命舛，多幸遇時康。朝野分倫序，賢愚定否臧。重文疏卜式，尚少棄馮唐。由是推天運，從茲樂性場。籠禽放高翥，霧豹得深藏。世慮休相擾，身謀且自強。猶須務衣食，未免事農桑。薙草通三徑，開田佔一坊。晝扉扃白版，夜碓掃黃粱。隙地治場圃，閒時糞土疆。枳籬編刺夾，薤壟擘科秧。穡力嫌身病，農心願歲穰。朝衣典杯酒，佩劍博牛羊。困倚栽松鍤，饑提採蕨筐。引泉來後澗，移竹下前岡。生計雖勤苦，家資甚渺茫。塵埃常滿甑，錢帛少盈囊。弟病仍扶杖，妻愁不出房。傳衣念藍縷，舉案笑糟糠。犬吠村胥鬧，蟬鳴織婦忙。納租看縣帖，輸粟問軍倉。夕歇攀村樹，秋行繞野塘。雲容陰慘澹，月色冷悠揚。蕎麥鋪花白，棠梨間葉黃。早寒風摵摵，新霽月蒼蒼。園菜迎霜死，庭蕪過雨荒。簷空愁宿燕，壁暗思啼螿。眼為看書損，肱因運甓傷。病骸渾似木，老鬢欲成霜。少睡知年長，端憂覺夜長。舊遊多廢忘，往事偶思量。忽憶煙霄路，常陪劍履行。登朝思檢束，入閣學趨蹌。命偶風雲會，恩覃雨露霶。沾枯發枝葉，磨鈍起鋒鋩。崔閣連鑣騖，錢兄接翼翔。齊竽混韶夏，燕石廁琳琅。同日升金馬，分宵直未央。共詞加寵命，合表謝恩光。廄馬驕初跨，天廚味始嘗。朝晡頒餅餌，寒暑賜衣裳。對秉鵝毛筆，俱含雞舌香。青縑衾薄絮，朱裡幕高張。晝食恆連案，宵眠每並床。差肩承詔旨，連署進封章。起草偏同視，疑文最共詳。滅私容點竄，窮理析毫芒。便共輸肝膽，何曾異肺腸。慎微參石奮，決密與張湯。禁闥青交瑣，宮垣紫界牆。井闌排菡萏，簷瓦鬥鴛鴦。樓額題鳷鵲，池心浴鳳凰。風枝萬年動，溫樹四時芳。宿露凝金掌，晨暉上璧璫。砌筠塗綠粉，庭果滴紅漿。曉從朝興慶，春陪宴柏梁。傳呼鞭索索，拜舞佩鏘鏘。仙仗環雙闕，神兵闢兩廂。火翻紅尾旆，冰卓白竿槍。滉漾經魚藻，深沈近浴堂。分庭皆命婦，對院即儲皇。貴主冠浮動，親王轡鬧裝。金鈿相照耀，朱紫間熒煌。球簇桃花綺，歌巡竹葉觴。窪銀中貴帶，昂黛內人妝。賜禊東城下，頒酺曲水傍。尊罍分聖酒，妓樂借仙倡。淺酌看紅藥，徐吟把綠楊。宴回過禦陌，行歇入僧房。白鹿原東腳，青龍寺北廊。望春花景暖，避暑竹風涼。下直閑如社，尋芳醉似狂。有時還後到，無處不相將。雞鶴初雖雜，蕭蘭久乃彰。來燕隗貴重，去魯孔恓惶。聚散期難定，飛沉勢不常。五年同晝夜，一別似參商。屈折孤生竹，銷摧百煉鋼。途窮任憔悴，道在肯彷徨。尚念遺簪折，仍憐病雀瘡。恤寒分賜帛，救餒減餘糧。藥物來盈裹，書題寄滿箱。殷勤翰林主，珍重禮闈郎。喣沫誠多謝，摶扶豈所望。提攜勞氣力，吹簸不飛揚。拙劣才何用，龍鍾分自當。妝嫫徒費黛，磨甋詎成璋。習隱將時背，幹名與道妨。外身宗老氏，齊物學蒙莊。疏放遺千慮，愚蒙守一方。樂天無怨歎，倚命不劻勷。憤懣胸須豁，交加臂莫攘。珠沉猶是寶，金躍未為祥。泥尾休搖掉，灰心罷激昂。漸閑親道友，因病事醫王。息亂歸禪定，存神入坐亡。斷痴求慧劍，濟苦得慈航。不動為吾志，無何是我鄉。可憐身與世，從此兩相忘。
酬盧秘書二十韻
作者：白居易（唐）

謬曆文場選，慚非翰苑才。雲霄高暫致，毛羽弱先摧。識分忘軒冕，知歸返草萊。杜陵書積蠹，豐獄劍生苔。晦厭鳴雞雨，春驚震蟄雷。舊恩收墜履，新律動寒灰。鳳詔容徐起，鵷行許重陪。衰顏雖拂拭，蹇步尚低徊。睡少鐘偏警，行遲漏苦摧。風霜趁朝去，泥雪拜陵回。上感君猶念，傍慚友或推。石頑鐫費匠，女醜嫁勞媒。倏忽青春度，奔波白日頹。性將時共背，病與老俱來。聞有蓬壺客，知懷杞梓材。世家標甲第，官職滯麟臺。筆盡鉛黃點，詩成錦繡堆。嘗思豁雲霧，忽喜訪塵埃。心為論文合，眉因勸善開。不勝珍重意，滿袖寫瓊瑰。
題盧秘書夏日新栽竹二十韻
作者：白居易（唐）

湘竹初封植，盧生此考盤。久持霜節苦，新託露根難。等度須當砌，疏稠要滿闌。買憐分薄俸，栽稱作閑官。葉翦藍羅碎，莖抽玉管端。幾聲清淅瀝，一簇綠檀欒。未夜青嵐入，先秋白露團。拂肩搖翡翠，熨手弄琅玕。韻透窗風起，陰鋪砌月殘。炎天聞覺冷，窄地見疑寬。梢動勝搖扇，枝低好掛冠。碧籠煙幕幕，珠灑雨珊珊。晚籜晴雲展，陰芽蟄虺蟠。愛從抽馬策，惜未截魚竿。松韻徒煩聽，桃夭不足觀。梁慚當家杏，臺陋本司蘭。撐撥詩人興，勾牽酒客歡。靜連蘆簟滑，涼拂葛衣單。豈止消時暑，應能保歲寒。莫同凡草木，一種夏中看。
渭村酬李二十見寄
作者：白居易（唐）

百里音書何太遲，暮秋把得暮春詩。柳條綠日君相憶，形容意緒遙看取，不似華陽觀裡時。
初授贊善大夫早朝，寄李二十助教
作者：白居易（唐）

病身初謁青宮日，衰貌新垂白髮年。寂寞曹司非熱地，一種共君官職冷，不如猶得日高眠。
欲與元八卜鄰，先有是贈
作者：白居易（唐）

平生心跡最相親，欲隱牆東不為身。明月好同三徑夜，何獨終身數相見，子孫長作隔牆人。
遊城南，留元九、李二十晚歸
作者：白居易（唐）

老遊春飲莫相違，不獨花稀人亦稀。更勸殘杯看日影，猶應趁得鼓聲歸。
廣宣上人以應制詩見示因以贈之詔許上人居安國寺紅樓院以詩供奉
作者：白居易（唐）

道林談論惠休詩，一到人天便作師。香積筵承紫泥詔，惆悵甘泉曾侍從，與君前後不同時。
重過秘書舊房，因題長句
作者：白居易（唐）

閣前下馬思裴回，第二房門手自開，昔為白麵書郎去，應有題牆名姓在，試將衫袖拂塵埃。
重到城七絕句：見元九
作者：白居易（唐）

容貌一日減一日，心情十分無九分。每逢陌路猶嗟歎，何況今朝是見君。
重到城七絕句：高相宅
作者：白居易（唐）

青苔故里懷恩地，白髮新生抱病身。涕淚雖多無哭處，永寧門館屬他人。
重到城七絕句：張十八
作者：白居易（唐）

諫垣幾見遷遺補，憲府頻聞轉殿監。獨有詠詩張太祝，十年不改舊官銜。
重到城七絕句：劉家花
作者：白居易（唐）

劉家牆上花還發，李十門前草又春。處處傷心心始悟，多情不及少情人。
重到城七絕句：裴五
作者：白居易（唐）

莫怪相逢無笑語，感今思舊戟門前。張家伯仲偏相似，每見清揚一惘然。
重到城七絕句：仇家酒
作者：白居易（唐）

年年老去歡情少，處處春來感事深。時到仇家非愛酒，醉時心勝醒時心。
重到城七絕句：恆寂師
作者：白居易（唐）

舊遊分散人零落，如此傷心事幾條。會逐禪師坐禪去，一時滅盡定中消。
靖安北街贈李二十
作者：白居易（唐）

榆莢拋錢柳展眉，兩人並馬語行遲。還似往年安福寺，共君私試卻回時。
重傷小女子
作者：白居易（唐）

學人言語憑床行，嫩似花房脆似瓊。才知恩愛迎三歲，傷心自歎鳩巢拙，長墮春雛養不成。
過顏處士墓
作者：白居易（唐）

向墳道徑沒荒榛，滿室詩書積暗塵。長夜肯教黃壤曉，未會悠悠上天意，惜將富壽與何人。
題周皓大夫新亭子二十二韻
作者：白居易（唐）

東道常為主，南亭別待賓。規模何日創，景緻一時新。廣砌羅紅藥，疏窗蔭綠筠。鎖開賓閣曉，梯上妓樓春。置醴寧三爵，加籩過八珍。茶香飄紫筍，膾縷落紅鱗。輝赫車輿鬧，珍奇鳥獸馴。獼猴看櫪馬，鸚鵡喚家人。錦額簾高卷，銀花醆慢巡。勸嘗光祿酒，許看洛川神。斂翠凝歌黛，流香動舞巾。裙翻繡鸂鶒，梳陷鈿麒麟。笛怨音含楚，箏嬌語帶秦。侍兒催畫燭，醉客吐文茵。投轄多連夜，鳴珂便達晨。入朝紆紫綬，待漏擁朱輪。貴介交三事，光榮照四鄰。甘濃將奉客，穩暖不緣身。十載歌鐘地，三朝節鉞臣。愛才心倜儻，敦舊禮殷勤。門以招賢盛，家因好事貧。始知豪傑意，富貴為交親。
賦得聽邊鴻
作者：白居易（唐）

驚風吹起塞鴻群，半拂平沙半入雲。為問昭君月下聽，何如蘇武雪中聞。
見楊弘貞詩賦，因題絕句以自諭
作者：白居易（唐）

賦句詩章妙入神，未年三十即無身。常嗟薄命形憔悴，若比弘貞是幸人。
病中早春
作者：白居易（唐）

今朝枕上覺頭輕，強起階前試腳行。羶膩斷來無氣力，唯有愁人鬢間雪，不隨春盡逐春生。
送人貶信州判官
作者：白居易（唐）

地僻山深古上饒，土風貧薄道程遙。不唯遷客須恓屑，若於此郡為卑吏，刺史廳前又折腰。
曲江醉後贈諸親故
作者：白居易（唐）

郭東丘墓何年客，江畔風光幾日春。只合殷勤逐杯酒，除卻醉來開口笑，世間何事更關身。
和元八侍禦昇平新居四絕句：看花屋
作者：白居易（唐）

忽驚映樹新開屋，卻似當簷故種花。可惜年年紅似火，今春始得屬元家。
和元八侍禦昇平新居四絕句：累土山
作者：白居易（唐）

堆土漸高山意出，終南移入戶庭間。玉峰藍水應惆悵，恐見新山望舊山。
和元八侍禦昇平新居四絕句：高亭
作者：白居易（唐）

亭脊太高君莫拆，東家留取當西山。好看落日斜銜處，一片春嵐映半環。
和元八侍禦昇平新居四絕句：松樹
作者：白居易（唐）

白金換得青松樹，君既先栽我不栽。幸有西風易憑仗，夜深偷送好聲來。
醉後卻寄元九
作者：白居易（唐）

蒲池村裡匆匆別，灃水橋邊兀兀回。行到城門殘酒醒，萬重離恨一時來。
重寄
作者：白居易（唐）

蕭散弓驚雁，分飛劍化龍。悠悠天地內，不死會相逢。
李十一舍人松園飲小酎酒得元八侍御詩敘雲在臺中推院有鞫獄之苦即事書懷因酬四韻
作者：白居易（唐）

愛酒舍人開小酌，能文禦史寄新詩。亂松園裡醉相憶，唯應清夜無公事，新草亭中好一期。
重到華陽觀舊居
作者：白居易（唐）

憶昔初年三十二，當時秋思已難堪。若為重入華陽院，病鬢愁心四十三。
答勸酒
作者：白居易（唐）

莫怪近來都不飲，幾回因醉卻沾巾。誰料平生狂酒客，如今變作酒悲人。
題王侍禦池亭
作者：白居易（唐）

朱門深鎖春池滿，岸落薔薇水浸莎。畢竟林塘誰是主，主人來少客來多。
聽水部吳員外新詩，因贈絕句
作者：白居易（唐）

朱紱仙郎白雪歌，和人雖少愛人多。明朝說與詩人道，水部如今不姓何。
雨夜憶元九
作者：白居易（唐）

天陰一日便堪愁，何況連宵雨不休。一種雨中君最苦，偏梁閣道向通州。
雨中攜元九詩訪元八侍禦
作者：白居易（唐）

微之詩卷憶同開，假日多應不入臺。好句無人堪共詠，沖泥蹋水就君來。
贈楊秘書巨源
作者：白居易（唐）

早聞一箭取遼城，相識雖新有故情。清句三朝誰是敵，不用更教詩過好，折君官職是聲名。
和武相公感韋令公舊池孔雀
作者：白居易（唐）

索莫少顏色，池邊無主禽。難收帶泥翅，易結著人心。頂毳落殘碧，尾花銷暗金。放歸飛不得，雲海故巢深。
寄生衣與微之，因題封上
作者：白居易（唐）

淺色縠衫輕似霧，紡花紗袴薄於雲。莫嫌輕薄但知著，猶恐通州熱殺君。
白牡丹
作者：白居易（唐）

白花冷澹無人愛，亦佔芳名道牡丹。應似東宮白贊善，被人還喚作朝官。
夢舊
作者：白居易（唐）

別來老大苦修道，煉得離心成死灰。平生憶念消磨盡，昨夜因何入夢來。
戲題盧秘書新移薔薇
作者：白居易（唐）

風動翠條腰嫋娜，露垂紅萼淚闌幹。移他到此須為主，不別花人莫使看。
曲江夜歸，聞元八見訪
作者：白居易（唐）

自入臺來見面稀，班中遙得揖容輝。早知相憶來相訪，悔待江頭明月歸。
苦熱題恆寂師禪室
作者：白居易（唐）

人人避暑走如狂，獨有禪師不出房。可是禪房無熱到，但能心靜即身涼。
微之到通州日，授館未安，見塵壁間有數行字，讀之，即僕舊詩，其落句雲：淥水紅蓮一朵開，千花百草無顏色然，不知題者何人也。微之吟歎不足，因綴一章，兼錄僕詩本同寄。省其詩，乃十五年前初及第時，贈長安妓人阿軟絕句。緬思往事，杳若夢中，懷舊感今，因酬長句
作者：白居易（唐）

十五年前似夢遊，曾將詩句結風流。偶助笑歌嘲阿軟，惆悵又聞題處所，雨淋江館破牆頭。
得微之到官後書備知通州之事悵然有感因成四章
作者：白居易（唐）

來書子細說通州，州在山根峽岸頭。四面千重火雲合，何罪遣君居此地，天高無處問來由。匼匝巔山萬仞餘，人家應似甑中居。寅年籬下多逢虎，努力安心過三考，已曾愁殺李尚書。人稀地僻醫巫少，夏旱秋霖瘴瘧多。老去一身須愛惜，莫遣沉愁結成病，時時一唱濯纓歌。通州海內恓惶地，司馬人間冗長官。傷鳥有弦驚不定，舉目爭能不惆悵，高車大馬滿長安。
病中答招飲者
作者：白居易（唐）

顧我鏡中悲白髮，盡君花下醉青春。不緣眼痛兼身病，可是尊前第二人。
燕子樓三首
作者：白居易（唐）

滿窗明月滿簾霜，被冷燈殘拂臥床。燕子樓中霜月夜，秋來隻為一人長。鈿暈羅衫色似煙，幾回欲著即潸然。自從不舞霓裳曲，疊在空箱十一年。今春有客洛陽回，曾到尚書墓上來。見說白楊堪作柱，爭教紅粉不成灰。
初貶官過望秦嶺
作者：白居易（唐）

草草辭家憂後事，遲遲去國問前途。望秦嶺上回頭立，無限秋風吹白須。
藍橋驛見元九詩
作者：白居易（唐）

藍橋春雪君歸日，秦嶺秋風我去時。每到驛亭先下馬，循牆繞柱覓君詩。
韓公堆寄元九
作者：白居易（唐）

韓公堆北澗西頭，冷雨涼風拂面秋。努力南行少惆悵，江州猶似勝通州。
發商州
作者：白居易（唐）

商州館裡停三日，待得妻孥相逐行。若比李三猶自勝，兒啼婦哭不聞聲。
武關南見元九題山石榴花見寄
作者：白居易（唐）

往來同路不同時，前後相思兩不知。行過關門三四裡，榴花不見見君詩。
紅鸚鵡
作者：白居易（唐）

安南遠進紅鸚鵡，色似桃花語似人。文章辯慧皆如此，籠檻何年出得身。
題四皓廟
作者：白居易（唐）

臥逃秦亂起安劉，舒捲如雲得自由。若有精靈應笑我，不成一事謫江州。
罷藥
作者：白居易（唐）

自學坐禪休服藥，從他時複病沉沉。此身不要全強健，強健多生人我心。
白鷺
作者：白居易（唐）

人生四十未全衰，我為愁多白髮垂。何故水邊雙白鷺，無愁頭上亦垂絲。
襄陽舟夜
作者：白居易（唐）

下馬襄陽郭，移舟漢陰驛。秋風截江起，寒浪連天白。本是多愁人，複此風波夕。
江夜舟行
作者：白居易（唐）

煙淡月濛濛，舟行夜色中。江鋪滿槽水，帆展半檣風。叫曙嗷嗷雁，啼秋唧唧蟲。只應催北客，早作白須翁。
紅藤杖
作者：白居易（唐）

交親過滻別，車馬到江回。唯有紅藤杖，相隨萬裡來。
江上吟元八絕句
作者：白居易（唐）

大江深處月明時，一夜吟君小律詩。應有水仙潛出聽，翻將唱作步虛詞。
途中感秋
作者：白居易（唐）

節物行搖落，年顏坐變衰。樹初黃葉日，人慾白頭時。鄉國程程遠，親朋處處辭。唯殘病與老，一步不相離。
登郢州白雪樓
作者：白居易（唐）

白雪樓中一望鄉，青山蔟蔟水茫茫。朝來渡口逢京使，說道煙塵近洛陽。
舟夜贈內
作者：白居易（唐）

三聲猿後垂鄉淚，一葉舟中載病身。莫憑水窗南北望，月明月暗總愁人。
逢舊
作者：白居易（唐）

我梳白髮添新恨，君掃青蛾減舊容。應被傍人怪惆悵，少年離別老相逢。
臼口阻風十日
作者：白居易（唐）

洪濤白浪塞江津，處處邅回事事迍。世上方為失途客，老大光陰能幾日，等閒臼口坐經旬。
浦中夜泊
作者：白居易（唐）

暗上江堤還獨立，水風霜氣夜稜稜。回看深浦停舟處，蘆荻花中一點燈。
盧侍禦與崔評事為予於黃鶴樓置宴，宴罷同望
作者：白居易（唐）

江邊黃鶴古時樓，勞置華筵待我遊。楚思淼茫雲水冷，總是平生未行處，醉來堪賞醒堪愁。
舟中讀元九詩
作者：白居易（唐）

把君詩卷燈前讀，詩盡燈殘天未明。眼痛滅燈猶暗坐，逆風吹浪打船聲。
舟行阻風，寄李十一舍人
作者：白居易（唐）

扁舟厭泊煙波上，輕策閑尋浦嶼間。虎蹋青泥稠似印，今日料君朝退後，迎寒新酎暖開顏。
雨中題衰柳
作者：白居易（唐）

濕屈青條折，寒飄黃葉多。不知秋雨意，更遣欲如何。
題王處士郊居
作者：白居易（唐）

半依雲渚半依山，愛此令人不欲還。負郭田園九八頃，一臥江村來早晚，著書盈帙鬢毛斑。
歲晚旅望
作者：白居易（唐）

朝來暮去星霜換，陰慘陽舒氣序牽。萬物秋霜能壞色，向晚蒼蒼南北望，窮陰旅思兩無邊。
晏坐閑吟
作者：白居易（唐）

昔為京洛聲華客，今作江湖潦倒翁。意氣銷磨群動裡，願學禪門非想定，千愁萬念一時空。
題李山人
作者：白居易（唐）

廚無煙火室無妻，籬落蕭條屋舍低。每日將何療饑渴，井華雲粉一刀圭。
讀莊子
作者：白居易（唐）

去國辭家謫異方，中心自怪少憂傷。為尋莊子知歸處，認得無何是本鄉。
江樓偶宴贈同座
作者：白居易（唐）

南浦閑行罷，西樓小宴時。望湖憑檻久，待月放杯遲。江果嘗盧橘，山歌聽竹枝。相逢且同樂，何必舊相知。
放言五首
作者：白居易（唐）

朝真暮偽何人辨，古往今來底事無。但愛臧生能詐聖，不取燔柴兼照乘，可憐光彩亦何殊。世途倚伏都無定，塵網牽纏卒未休。禍福回還車轉轂，不信君看弈棋者，輸贏須待局終頭。贈君一法決狐疑，不用鑽龜與祝蓍。試玉要燒三日滿，向使當初身便死，一生真偽複誰知。誰家第宅成還破，何處親賓哭複歌。昨日屋頭堪炙手，莫笑賤貧誇富貴，共成枯骨兩如何。泰山不要欺毫末，顏子無心羨老彭。松樹千年終是朽，生去死來都是幻，幻人哀樂系何情。
歲暮道情二首
作者：白居易（唐）

壯日苦曾驚歲月，長年都不惜光陰。為學空門平等法，先齊老少死生心。半故青衫半白頭，雪風吹面上江樓。禪功自見無人覺，合是愁時亦不愁。
讀李杜詩集，因題卷後
作者：白居易（唐）

翰林江左日，員外劍南時。不得高官職，仍逢苦亂離。暮年逋客恨，浮世謫仙悲。吟詠留千古，聲名動四夷。文場供秀句，樂府待新詞。天意君須會，人間要好詩。
強酒
作者：白居易（唐）

若不坐禪銷妄想，即須行醉放狂歌。不然秋月春風夜，爭那閑思往事何。
獨樹浦雨夜寄李六郎中
作者：白居易（唐）

忽憶兩家同裡巷，何曾一處不追隨。閒遊預算分朝日，可知風雨孤舟夜，蘆葦叢中作此詩。
聽崔七妓人箏
作者：白居易（唐）

花臉雲鬟坐玉樓，十三絃裡一時愁。憑君向道休彈去，白盡江州司馬頭。
望江州
作者：白居易（唐）

江回望見雙華表，知是潯陽西郭門。猶去孤舟三四裡，水煙沙雨欲黃昏。
初到江州
作者：白居易（唐）

潯陽欲到思無窮，庾亮樓南湓口東。樹木凋疏山雨後，遙見朱輪來出郭，相迎勞動使君公。
醉後題李、馬二妓
作者：白居易（唐）

行搖雲髻花鈿節，應似霓裳趁管絃。豔動舞裙渾是火，疑是兩般心未決，雨中神女月中仙。
盧侍禦小妓乞詩，座上留贈
作者：白居易（唐）

鬱金香汗裛歌巾，山石榴花染舞裙。好似文君還對酒，
酬諸公見過
作者：王維（唐）

嗟予未喪，哀此孤生。屏居藍田，薄地躬耕。歲晏輸稅，我聞有客，足掃荊扉。簞食伊何，疈瓜抓棗。仰廁群賢，靜觀素鮪，俯映白沙。山鳥群飛，日隱輕霞。登車上馬，
奉和聖制登降聖觀與宰臣等同望應制
作者：王維（唐）

鳳扆朝碧落，龍圖耀金鏡。維嶽降二臣，戴天臨萬姓。山川八校滿，井邑三農竟。比屋皆可封，誰家不相慶。林疏遠村出，野曠寒山靜。帝城雲裡深，渭水天邊映。佳氣含風景，頌聲溢歌詠。端拱能任賢，彌彰聖君聖。
奉和聖制禦春明樓臨右相園亭賦樂賢詩應制
作者：王維（唐）

複道通長樂，青門臨上路。遙聞鳳吹喧，闇識龍輿度。褰旒明四目，伏檻紆三顧。小苑接侯家，飛甍映宮樹。商山原上碧，滻水林端素。銀漢下天章，瓊筵承湛露。將非富人寵，信以平戎故。從來簡帝心，詎得迴天步。
奉和聖制送不蒙都護兼鴻臚卿歸安西應制
作者：王維（唐）

上卿增命服，都護揚歸旆。雜虜盡朝周，諸胡皆自鄶。鳴笳瀚海曲，按節陽關外。落日下河源，寒山靜秋塞。萬方氛祲息，六合乾坤大。無戰是天心，天心同覆載。
扶南曲歌詞五首
作者：王維（唐）

翠羽流蘇帳，春眠曙不開。羞從面色起，嬌逐語聲來。早向昭陽殿，君王中使催。堂上青弦動，堂前綺席陳。齊歌盧女曲，雙舞洛陽人。傾國徒相看，寧知心所親。香氣傳空滿，妝華影箔通。歌聞天仗外，舞出禦樓中。日暮歸何處，花間長樂宮。宮女還金屋，將眠複畏明。入春輕衣好，半夜薄妝成。拂曙朝前殿，玉墀多佩聲。朝日照綺窗，佳人坐臨鏡。散黛恨猶輕，插釵嫌未正。同心勿遽遊，幸待春妝竟。
隴西行
作者：王維（唐）

十裡一走馬，五裡一揚鞭。都護軍書至，匈奴圍酒泉。關山正飛雪，烽戍斷無煙。
從軍行
作者：王維（唐）

吹角動行人，喧喧行人起。笳悲馬嘶亂，爭渡金河水。日暮沙漠陲，戰聲煙塵裡。盡系名王頸，歸來獻天子。
早春行
作者：王維（唐）

紫梅發初遍，黃鳥歌猶澀。誰家折楊女，弄春如不及。愛水看妝坐，羞人映花立。香畏風吹散，衣愁露沾濕。玉閨青門裡，日落香車入。遊衍益相思，含啼向彩帷。憶君長入夢，歸晚更生疑。不及紅簷燕，雙棲綠草時。
早朝
作者：王維（唐）

皎潔明星高，蒼茫遠天曙。槐霧暗不開，城鴉鳴稍去。始聞高閣聲，莫辨更衣處。銀燭已成行，金門儼騶馭。
獻始興公
作者：王維（唐）

甯棲野樹林，寧飲澗水流。不用坐粱肉，崎嶇見王侯。鄙哉匹夫節，布褐將白頭。任智誠則短，守任固其優。側聞大君子，安問黨與讎。所不賣公器，動為蒼生謀。賤子跪自陳，可為帳下不。感激有公議，曲私非所求。
贈從弟司庫員外絿
作者：王維（唐）

少年識事淺，強學幹名利。徒聞躍馬年，苦無出人智。即事豈徒言，累官非不試。既寡遂性歡，恐招負時累。清冬見遠山，積雪凝蒼翠。浩然出東林，發我遺世意。惠連素清賞，夙語塵外事。欲緩攜手期，流年一何駛。
座上走筆贈薛璩慕容損
作者：王維（唐）

希世無高節，絕跡有卑棲。君徒視人文，吾固和天倪。緬然萬物始，及與群物齊。分地依後稷，用天信重黎。春風何豫人，令我思東溪。草色有佳意，花枝稍含荑。更待風景好，與君藉萋萋。
贈李頎
作者：王維（唐）

聞君餌丹砂，甚有好顏色。不知從今去，幾時生羽翼。王母翳華芝，望爾昆侖側。文螭從赤豹，萬裡方一息。悲哉世上人，甘此羶腥食。
贈劉藍田
作者：王維（唐）

籬間犬迎吠，出屋候荊扉。歲晏輸井稅，山村人夜歸。晚田始家食，餘布成我衣。詎肯無公事，煩君問是非。
贈房盧氏管
作者：王維（唐）

達人無不可，忘己愛蒼生。豈複少十室，絃歌在兩楹。浮人日已歸，但坐事農耕。桑榆鬱相望，邑裡多雞鳴。秋山一何淨，蒼翠臨寒城。視事兼偃臥，對書不簪纓。蕭條人吏疏，鳥雀下空庭。鄙夫心所尚，晚節異平生。將從海嶽居，守靜解天刑。或可累安邑，茅茨君試營。
贈祖三詠
作者：王維（唐）

蕭蛸掛虛牖，蟋蟀鳴前除。歲晏涼風至，君子複何如。高館闃無人，離居不可道。閑門寂已閉，落日照秋草。雖有近音信，千里阻河關。中複客汝潁，去年歸舊山。結交二十載，不得一日展。貧病子既深，契闊餘不淺。仲秋雖未歸，暮秋以為期。良會詎幾日，終日長相思。
春夜竹亭贈錢少府歸藍田
作者：王維（唐）

夜靜群動息，時聞隔林犬。卻憶山中時，人家澗西遠。羨君明發去，採蕨輕軒冕。
戲贈張五弟諲三首
作者：王維（唐）

吾弟東山時，心尚一何遠。日高猶自臥，鐘動始能飯。領上發未梳，妝頭書不卷。清川興悠悠，空林對偃蹇。青苔石上淨，細草松下軟。窗外鳥聲閑，階前虎心善。徒然永珍多，澹爾太虛緬。一知與物平，自顧為人淺。對君忽自得，浮念不煩遣。張弟五車書，讀書仍隱居。染翰過草聖，賦詩輕子虛。閉門二室下，隱居十年餘。宛是野人野，時從漁父漁。秋風自蕭索，五柳高且疏。望此去人世，渡水向吾廬。歲晏同攜手，只應君與予。設罝守毚兔，垂釣伺遊鱗。此是安口腹，非關慕隱淪。吾生好清淨，蔬食去情塵。今子方豪蕩，思為鼎食人。我家南山下，動息自遺身。入鳥不相亂，見獸皆相親。雲霞成伴侶，虛白侍衣巾。何事須夫子，邀予穀口真。
胡居士臥病遺米因贈
作者：王維（唐）

了觀四大因，根性何所有。妄計苟不生，是身孰休咎。色聲何謂客，陰界複誰守。徒言蓮花目，豈惡楊枝肘。既飽香積飯，不醉聲聞酒。有無斷常見，生滅幻夢受。即病即實相，趨空定狂走。無有一法真，無有一法垢。居士素通達，隨宜善抖擻。床上無氈臥，鎘中有粥否。齋時不乞食，定應空漱口。聊持數鬥米，且救浮生取。
贈裴十迪
作者：王維（唐）

風景日夕佳，與君賦新詩。澹然望遠空，如意方支頤。春風動百草，蘭蕙生我籬。曖曖日暖閨，田家來致詞。欣欣春還皋，淡淡水生陂。桃李雖未開，荑萼滿芳枝。請君理還策，取告將農時。
與胡居士皆病寄此詩兼示學人二首
作者：王維（唐）

一興微塵念，橫有朝露身。如是睹陰界，何方置我人。礙有固為主，趣空寧舍賓。洗心詎懸解，悟道正迷津。因愛果生病，從貪始覺貧。色聲非彼妄，浮幻即吾真。四達竟何遣，萬殊安可塵。胡生但高枕，寂寞與誰鄰。戰勝不謀食，理齊甘負薪。予若未始異，詎論疏與親。浮空徒漫漫，泛有定悠悠。無乘及乘者，所謂智人舟。詎舍貧病域，不疲生死流。無煩君喻馬，任以我為牛。植福祠迦葉，求仁笑孔丘。何津不鼓棹，何路不摧輈。念此聞思者，胡為多阻修。空虛花聚散，煩惱樹稀稠。滅相成無記，生心坐有求。降吳複歸蜀，不到莫相尤。
奉寄韋太守陟
作者：王維（唐）

荒城自蕭索，萬裡山河空。天高秋日迥，嘹唳聞歸鴻。寒塘映衰草，高館落疏桐。臨此歲方晏，顧景詠悲翁。故人不可見，寂寞平陵東。
林園即事寄舍弟ヨ
作者：王維（唐）

寓目一蕭散，銷憂冀俄頃。青草肅澄陂，白雲移翠嶺。後沔通河渭，前山包鄢郢。松含風裡聲，花對池中影。地多齊後w9，人帶荊州癭。徒思赤筆書，詎有丹砂井。心悲常欲絕，發亂不能整。青簟日何長，閑門晝方靜。頹思茅簷下，彌傷好風景。
至滑州隔河望黎陽憶丁三
作者：王維（唐）

隔河見桑柘，藹藹黎陽川。望望行漸遠，孤峰沒雲煙。故人不可見，河水複悠然。賴有政聲遠，時聞行路傳。
秋夜獨坐懷內弟崔興宗
作者：王維（唐）

夜靜群動息，蟪蛄聲悠悠。庭槐北風響，日夕方高秋。思子整羽翰，及時當雲浮。吾生將白首，歲晏思滄州。高足在旦暮，肯為南畝儔。
和使君五郎西樓望遠思歸
作者：王維（唐）

高樓望所思，目極情未畢。枕上見千里，窗中窺萬室。悠悠長路人，曖曖遠郊日。惆悵極浦外，迢遞孤煙出。能賦屬上才，思歸同下秩。故鄉不可見，雲水空如一。
酬黎居士淅川作
作者：王維（唐）

儂家真個去，公定隨儂否。著處是蓮花，無心變楊柳。松龕藏藥裹，石唇安茶臼。氣味當共知，那能不攜手。
送魏郡李太守赴任
作者：王維（唐）

與君伯氏別，又欲與君離。君行無幾日，當複隔山陂。蒼茫秦川盡，日落桃林塞。獨樹臨關門，黃河向天外。前經洛陽陌，宛洛故人稀。故人離別盡，淇上轉驂騑。企予悲送遠，惆悵睢陽路。古木官渡平，秋城鄴宮故。想君行縣日，其出從如雲。遙思魏公子，複憶李將軍。
送陸員外
作者：王維（唐）

郎署有伊人，居然古人風。天子顧河北，詔書除徵東。拜手辭上官，緩步出南宮。九河平原外，七國薊門中。陰風悲枯桑，古塞多飛蓬。萬裡不見虜，蕭條胡地空。無為費中國，更欲邀奇功。遲遲前相送，握手嗟異同。行當封侯歸，肯訪商山翁。
送宇文太守赴宣城
作者：王維（唐）

寥落雲外山，迢遞舟中賞。鐃吹發西江，秋空多清響。地迥古城蕪，月明寒潮廣。時賽敬亭神，複解罟師網。何處寄相思，南風吹五兩。
送綦毋秘書棄官還江東
作者：王維（唐）

明時久不達，棄置與君同。天命無怨色，人生有素風。念君拂衣去，四海將安窮。秋天萬裡淨，日暮澄江空。清夜何悠悠，扣舷明月中。和光魚鳥際，澹爾蒹葭叢。無庸客昭世，衰鬢日如蓬。頑疏暗人事，僻陋遠天聰。微物縱可採，其誰為至公。餘亦從此去，歸耕為老農。
奉送六舅歸陸渾
作者：王維（唐）

伯舅吏淮泗，卓魯方喟然。悠哉自不競，退耕東皋田。條桑臘月下，種杏春風前。酌醴賦歸去，共知陶令賢。
送別
作者：王維（唐）

下馬飲君酒，問君何所之。君言不得意，歸臥南山陲。但去莫復問，白雲無盡時。
送張五歸山
作者：王維（唐）

送君盡惆悵，複送何人歸。幾日同攜手，一朝先拂衣。東山有茅屋，幸為掃荊扉。當亦謝官去，豈令心事違。
齊州送祖三
作者：王維（唐）

相逢方一笑，相送還成泣。祖帳已傷離，荒城複愁入。天寒遠山淨，日暮長河急。解纜君已遙，望君猶佇立。
送縉雲苗太守
作者：王維（唐）

手疏謝明主，腰章為長吏。方從會稽邸，更發汝南騎。按節下松陽，清江響鐃吹。露冕見三吳，方知百城貴。
送從弟蕃遊淮南
作者：王維（唐）

讀書複騎謝，帶劍遊淮陰。淮陰少年輩，千里遠相尋。高義難自隱，明時甯陸沉。島夷九州外，泉館三山深。席帆聊問罪，卉服盡成擒。歸來見天子，拜爵賜黃金。忽思鱸魚鱠，複有滄洲心。天寒蒹葭渚，日落雲夢林。江城下楓葉，淮上聞秋砧。送歸青門外，車馬去駸駸。惆悵新豐樹，空餘天際禽。
送高適弟耽歸臨淮作
作者：王維（唐）

少年客淮泗，落魄居下邳。遨遊向燕趙，結客過臨淄。山東諸侯國，迎送紛交馳。自爾厭遊俠，閉戶方垂帷。深明戴家禮，頗學毛公詩。備知經濟道，高臥陶唐時。聖主詔天下，賢人不得遺。公吏奉纁組，安車去茅茨。君王蒼龍闕，九門十二逵。群公朝謁罷，冠劍下丹墀。野鶴終踉蹌，威鳳徒參差。或問理人術，但致還山詞。天書降北闕，賜帛歸東菑。都門謝親故，行路日逶遲。孤帆萬裡外，淼漫將何之。江天海陵郡，雲日淮南祠。杳冥滄洲上，蕩漭無人知。緯蕭或賣藥，出處安能期。
送綦毋潛落第還鄉
作者：王維（唐）

聖代無隱者，英靈盡來歸。遂令東山客，不得顧采薇。既至君門遠，孰雲吾道非。江淮度寒食，京洛縫春衣。置酒臨長道，同心與我違。行當浮桂棹，未幾拂荊扉。遠樹帶行客，孤村當落暉。吾謀適不用，勿謂知音稀。
送張舍人佐江州同薛璩十韻
作者：王維（唐）

束帶趨承明，守官唯謁者。清晨聽銀蚪，薄暮辭金馬。受辭未嘗易，當是方知寡。清範何風流，高文有風雅。忽佐江上州，當自潯陽下。逆旅到三湘，長途應百舍。香爐遠峰出，石鏡澄湖瀉。董奉杏成林，陶潛菊盈把。范蠡常好之，廬山我心也。送君思遠道，欲以數行灑。
送韋大夫東京留守
作者：王維（唐）

人外遺世慮，空端結遐心。曾是巢許淺，始知堯舜深。蒼生詎有物，黃屋如喬林。上德撫神運，沖和穆宸襟。雲雷康屯難，江海遂飛沉。天工寄人英，龍袞瞻君臨。名器苟不假，保釐固其任。素質貫方領，清景照華簪。慷慨念王室，從容獻官箴。雲旗蔽三川，畫角發龍吟。晨揚天漢聲，夕卷大河陰。窮人業已甯，逆虜遺之擒。然後解金組，拂衣東山岑。給事黃門省，秋光正沉沉。壯心與身退，老病隨年侵。君子從相訪，重玄其可尋。
資聖寺送甘二
作者：王維（唐）

浮生信如寄，薄宦夫何有。來往本無歸，別離方此受。柳色藹春餘，槐陰清夏首。不覺禦溝上，銜悲執杯酒。
留別山中溫古上人兄並示舍弟縉
作者：王維（唐）

解薜登天朝，去師偶時哲。豈惟山中人，兼負松上月。宿昔同遊止，致身雲霞末。開軒臨潁陽，臥視飛鳥沒。好依磐石飯，屢對瀑泉渴。理齊小狎隱，道勝寧外物。舍弟官崇高，宗兄此削髮。荊扉但灑掃，乘閑當過歇。
觀別者
作者：王維（唐）

青青楊柳陌，陌上別離人。愛子游燕趙，高堂有老親。不行無可養，行去百憂新。切切委兄弟，依依向四鄰。都門帳飲畢，從此謝親賓。揮涕逐前侶，含淒動徵輪。車徒望不見，時見起行塵。吾亦辭家久，看之淚滿巾。
別弟縉後登青龍寺望藍田山
作者：王維（唐）

陌上新離別，蒼茫四郊晦。登高不見君，故山複雲外。遠樹蔽行人，長天隱秋塞。心悲宦遊子，何處飛徵蓋。
別綦毋潛
作者：王維（唐）

端笏明光宮，曆稔朝雲陛。詔刊延閣書，高議平津邸。適意偶輕人，虛心削繁禮。盛得江左風，彌工建安體。高張多絕弦，截河有清濟。嚴冬爽群木，伊洛方清泚。渭水冰下流，潼關雪中啟。荷蓧幾時還，塵纓待君洗。
晦日遊大理韋卿城南別業四聲依次用各六韻
作者：王維（唐）

與世澹無事，自然江海人。側聞塵外遊，解驂fL朱輪。平野照暄景，上天垂春雲。張組竟北阜，泛舟過東鄰。故鄉信高會，牢醴及佳辰。幸同擊壤樂，心荷堯為君。郊居杜陵下，永日同攜手。仁裡靄川陽，平原見峰首。園廬鳴春鳩，林薄媚新柳。上卿始登席，故老前為壽。臨當遊南陂，約略執杯酒。歸歟絀微官，惆悵心自咎。冬中餘雪在，墟上春流駛。風日暢懷抱，山川多秀氣。雕胡先晨炊，庖膾亦雲至。高情浪海嶽，浮生寄天地。君子外簪纓，埃塵良不啻。所樂衡門中，陶然忘其貴。高館臨澄陂，曠然蕩心目。淡蕩動雲天，玲瓏映墟曲。鵲巢結空林，雉雊響幽谷。應接無閒暇，徘徊以躑躅。紆組上春堤，側弁倚喬木。弦望忽已晦，後期洲應綠。
冬日遊覽
作者：王維（唐）

步出城東門，試騁千里目。青山橫蒼林，赤日團平陸。渭北走邯鄲，關東出函穀。秦地萬方會，來朝九州牧。雞鳴鹹陽中，冠蓋相追逐。丞相過列侯，群公餞光祿。相如方老病，獨歸茂陵宿。
華嶽
作者：王維（唐）

西嶽出浮雲，積雪在太清。連天凝黛色，百里遙青冥。白日為之寒，森沉華陰城。昔聞乾坤閉，造化生巨靈。右足踏方止，左手推削成。天地忽開拆，大河注東溟。遂為西峙嶽，雄雄鎮秦京。大君包覆載，至德被群生。上帝佇昭告，金天思奉迎。人祇望幸久，何獨禪雲亭。
同盧拾遺過韋給事東山別業二十韻給事首春休沐維已陪遊及乎是行亦預聞命會無車馬不果斯諾
作者：王維（唐）

託身侍雲陛，昧旦趨華軒。遂陪鵷鴻侶，霄漢同飛翻。君子垂惠顧，期我于田園。側聞景龍際，親降南面尊。萬乘駐山外，順風祈一言。高陽多夔龍，荊山積璵璠。盛德啟前烈，大賢鐘後昆。侍郎文昌宮，給事東掖垣。謁帝俱來下，冠蓋盈丘樊。閨風首邦族，庭訓延鄉村。埰地包山河，樹井竟川原。巖端回綺檻，穀口開朱門。階下群峰首，雲中瀑水源。鳴玉滿春山，列筵先朝暾。會舞何颯遝，擊鐘彌朝昏。是時陽和節，清晝猶未暄。藹藹樹色深，嚶嚶鳥聲繁。顧己負宿諾，延頸慚芳蓀。蹇步守窮巷，高駕難攀援。素是獨往客，脫冠情彌敦。
藍田山石門精舍
作者：王維（唐）

落日山水好，漾舟信歸風。探奇不覺遠，因以緣源窮。遙愛雲木秀，初疑路不同。安知清流轉，偶與前山通。舍舟理輕策，果然愜所適。老僧四五人，逍遙蔭松柏。朝梵林未曙，夜禪山更寂。道心及牧童，世事問樵客。暝宿長林下，焚香臥瑤席。澗芳襲人衣，山月映石壁。再尋畏迷誤，明發更登曆。笑謝桃源人，花紅複來覿。
青溪
作者：王維（唐）

言入黃花川，每逐清溪水。隨山將萬轉，趣途無百里。聲喧亂石中，色靜深松裡。漾漾泛菱荇，澄澄映葭葦。我心素已閑，清川澹如此。請留磐石上，垂釣將已矣。
崔濮陽兄季重前山興
作者：王維（唐）

秋色有佳興，況君池上閑。悠悠西林下，自識門前山。千里橫黛色，數峰出雲間。嵯峨對秦國，合遝藏荊關。殘雨斜日照，夕嵐飛鳥還。故人今尚爾，歎息此頹顏。
李處士山居
作者：王維（唐）

君子盈天階，小人甘自免。方隨煉金客，林上家絕巘。背嶺花未開，入雲樹深淺。清晝猶自眠，山鳥時一囀。
丁田家有贈
作者：王維（唐）

君心尚棲隱，久欲傍歸路。在朝每為言，解印果成趣。晨雞鳴鄰裡，群動從所務。農夫行餉田，閨妾起縫素。開軒禦衣服，散帙理章句。時吟招隱詩，或制閒居賦。新晴望郊郭，日映桑榆暮。陰晝小苑城，微明渭川樹。揆予宅閭井，幽賞何由屢。道存終不忘，跡異難相遇。此時惜離別，再來芳菲度。
渭川田家
作者：王維（唐）

斜陽照墟落，窮巷牛羊歸。野老念牧童，倚杖候荊扉。雉雊麥苗秀，蠶眠桑葉稀。田夫荷鋤至，相見語依依。即此羨閒逸，悵然吟式微。
春中田園作
作者：王維（唐）

屋上春鳩鳴，村邊杏花白。持斧伐遠揚，荷鋤覘泉脈。歸燕識故巢，舊人看新曆。臨觴忽不禦，惆悵遠行客。
過李楫宅
作者：王維（唐）

閑門秋草色，終日無車馬。客來深巷中，犬吠寒林下。散發時未簪，道書行尚把。與我同心人，樂道安貧者。一罷宜城酌，還歸洛陽社。
韋侍郎山居
作者：王維（唐）

幸忝君子顧，遂陪塵外蹤。閑花滿巖谷，瀑水映杉松。啼鳥忽歸澗，歸雲時抱峰。良遊盛簪紱，繼跡多夔龍。詎枉青門道，胡聞長樂鐘。清晨去朝謁，車馬何從容。
飯覆釜山僧
作者：王維（唐）

晚知清淨理，日與人群疏。將候遠山僧，先期掃弊廬。果從雲峰裡，顧我蓬蒿居。藉草飯松屑，焚香看道書。然燈晝欲盡，鳴磬夜方初。一悟寂為樂，此日閑有餘。思歸何必深，身世猶空虛。
謁璿上人
作者：王維（唐）

少年不足言，識道年已長。事往安可悔，餘生幸能養。誓從斷臂血，不復嬰世網。浮名寄纓佩，空性無羈鞅。夙承大導師，焚香此瞻仰。頹然居一室，覆載紛永珍。高柳早鶯啼，長廊春雨響。床下阮家屐，窗前筇竹杖。方將見身雲，陋彼示天壤。一心在法要，願以無生獎。
瓜園詩
作者：王維（唐）

餘適欲鋤瓜，倚鋤聽叩門。鳴騶導驄馬，常從夾朱軒。窮巷正傳呼，故人儻相存。攜手追涼風，放心望乾坤。藹藹帝王州，宮觀一何繁。林端出綺道，殿頂搖華幡。素懷在青山，若值白雲屯。回風城西雨，返景原上村。前酌盈尊酒，往往聞清言。黃鸝囀深木，朱槿照中園。猶羨松下客，石上聞清猿。
自大散以往深林密竹磴道盤曲四五十裡至黃牛嶺見黃花川
作者：王維（唐）

危徑幾萬轉，數裡將三休。回環見徒侶，隱映隔林丘。颯颯松上雨，潺潺石中流。靜言深溪裡，長嘯高山頭。望見南山陽，白露靄悠悠。青皋麗已淨，綠樹鬱如浮。曾是厭蒙密，曠然銷人憂。
新晴野望
作者：王維（唐）

新晴原野曠，極目無氛垢。郭門臨渡頭，村樹連溪口。白水明田外，碧峰出山後。農月無閒人，傾家事南畝。
宿鄭州
作者：王維（唐）

朝與周人辭，暮投鄭人宿。他鄉絕儔侶，孤客親僮僕。宛洛望不見，秋霖晦平陸。田父草際歸，村童雨中牧。主人東皋上，時稼繞茅屋。蟲思機杼悲，雀喧禾黍熟。明當渡京水，昨晚猶金穀。此去欲何言，窮邊徇微祿。
早入滎陽界
作者：王維（唐）

泛舟入滎澤，茲邑乃雄藩。河曲閭閻隘，川中煙火繁。因人見風俗，入境聞方言。秋野田疇盛，朝光市井喧。漁商波上客，雞犬岸旁村。前路白雲外，孤帆安可論。
渡河到清河作
作者：王維（唐）

泛舟大河裡，積水窮天涯。天波忽開拆，郡邑千萬家。行複見城市，宛然有桑麻。回瞻舊鄉國，淼漫連雲霞。
苦熱
作者：王維（唐）

赤日滿天地，火雲成山嶽。草木盡焦卷，川澤皆竭涸。輕紈覺衣重，密樹苦陰薄。莞簟不可近，絺綌再三濯。思出宇宙外，曠然在寥廓。長風萬裡來，江海蕩煩濁。卻顧身為患，始知心未覺。忽入甘露門，宛然清涼樂。
納涼
作者：王維（唐）

喬木萬餘株，清流貫其中。前臨大川口，豁達來長風。漣漪涵白沙，素鮪如遊空。偃臥磐石上，翻濤沃微躬。漱流複濯足，前對釣魚翁。貪餌凡幾許，徒思蓮葉東。
西施詠
作者：王維（唐）

豔色天下重，西施寧久微。朝仍越溪女，暮作吳宮妃。賤日豈殊眾，貴來方悟稀。邀人傅香粉，不自著羅衣。君寵益嬌態，君憐無是非。當時浣紗伴，莫得同車歸。持謝鄰家子，效顰安可希。
李陵詠
作者：王維（唐）

漢家李將軍，三代將門子。結髮有奇策，少年成壯士。長驅塞上兒，深入單於壘。旌旗列相向，簫鼓悲何已。日暮沙漠陲，戰聲煙塵裡。將令驕虜滅，豈獨名王侍。既失大軍援，遂嬰穹廬恥。少小蒙漢恩，何堪坐思此。深衷欲有報，投軀未能死。引領望子卿，非君誰相理。
濟上四賢詠：崔錄事
作者：王維（唐）

解印歸田裡，賢哉此丈夫。少年曾任俠，晚節更為儒。遁跡東山下，因家滄海隅。已聞能狎鳥，餘欲共乘桴。
濟上四賢詠：成文學
作者：王維（唐）

寶劍千金裝，登君白玉堂。身為平原客，家有邯鄲娼。使氣公卿坐，論心遊俠場。中年不得意，謝病客遊梁。
濟上四賢詠：鄭霍二山人
作者：王維（唐）

翩翩繁華子，多出金張門。幸有先人業，早蒙明主恩。童年且未學，肉食騖華軒。豈乏中林士，無人薦至尊。鄭公老泉石，霍子安丘樊。賣藥不二價，著書盈萬言。息陰無惡木，飲水必清源。吾賤不及議，斯人竟誰論。
過太乙觀賈生房
作者：王維（唐）

昔餘棲遁日，之子煙霞鄰。共攜松葉酒，俱篸竹皮巾。攀林遍巖洞，採藥無冬春。謬以道門子，徵為驂禦臣。常恐丹液就，先我紫陽賓。夭促萬塗盡，哀傷百慮新。跡峻不容俗，才多反累真。泣對雙泉水，還山無主人。
燕子龕禪師
作者：王維（唐）

山中燕子龕，路劇羊腸惡。裂地競盤屈，插天多峭崿。瀑泉吼而噴，怪石看欲落。伯禹訪未知，五丁愁不鑿。上人無生緣，生長居紫閣。六時自搥磬，一飲常帶索。種田燒白雲，斫漆響丹壑。行隨拾慄猿，歸對巢松鶴。時許山神請，偶逢洞仙博。救世多慈悲，即心無行作。周商倦積阻，蜀物多淹泊。巖腹乍旁穿，澗唇時外拓。橋因倒樹架，柵值垂藤縛。鳥道悉已平，龍宮為之涸。跳波誰揭厲，絕壁免捫摸。山木日陰陰，結跏歸舊林。一向石門裡，任君春草深。
羽林騎閨人
作者：王維（唐）

秋月臨高城，城中管絃思。離人堂上愁，稚子階前戲。出門複映戶，望望青絲騎。行人過欲盡，狂夫終不至。左右寂無言，相看共垂淚。
偶然作六首
作者：王維（唐）

楚國有狂夫，茫然無心想。散發不冠帶，行歌南陌上。孔丘與之言，仁義莫能獎。未嘗肯問天，何事須擊壤。複笑采薇人，胡為乃長往。田舍有老翁，垂白衡門裡。有時農事閑，鬥酒呼鄰裡。喧聒茅簷下，或坐或複起。短褐不為薄，園葵固足美。動則長子孫，不曾向城市。五帝與三王，古來稱天子。干戈將揖讓，畢竟何者是。得意苟為樂，野田安足鄙。且當放懷去，行行沒餘齒。日夕見太行，沉吟未能去。問君何以然，世網嬰我故。小妹日成長，兄弟未有娶。家貧祿既薄，儲蓄非有素。幾回欲奮飛，踟躕複相顧。孫登長嘯臺，松竹有遺處。相去詎幾許，故人在中路。愛染日已薄，禪寂日已固。忽乎吾將行，寧俟歲雲暮。陶潛任天真，其性頗耽酒。自從棄官來，家貧不能有。九月九日時，菊花空滿手。中心竊自思，儻有人送否。白衣攜壺觴，果來遺老叟。且喜得斟酌，安問升與鬥。奮衣野田中，今日嗟無負。兀傲迷東西，蓑笠不能守。傾倒強行行，酣歌歸五柳。生事不曾問，肯愧家中婦。趙女彈箜篌，複能邯鄲舞。夫婿輕薄兒，鬥雞事齊主。黃金買歌笑，用錢不複數。許史相經過，高門盈四牡。客舍有儒生，昂藏出鄒魯。讀書三十年，腰間無尺組。被服聖人教，一生自窮苦。老來懶賦詩，惟有老相隨。宿世謬詞客，前身應畫師。不能捨餘習，偶被世人知。名字本皆是，此心還不知。
《寓言二首
作者：王維（唐）

朱紱誰家子，無乃金張孫。驪駒從白馬，出入銅龍門。問爾何功德，多承明主恩。鬥雞平樂館，射雉上林園。曲陌車騎盛，高堂珠翠繁。奈何軒冕貴，不與布衣言。君家禦溝上，垂柳夾朱門。列鼎會中貴，鳴珂朝至尊。生死在八議，窮達由一言。須識苦寒士，莫矜狐白溫。
冬夜書懷
作者：王維（唐）

冬宵寒且永，夜漏宮中發。草白靄繁霜，木衰澄清月。麗服映頹顏，朱燈照華髮。漢家方尚少，顧影慚朝謁。
送康太守
作者：王維（唐）

城下滄江水，江邊黃鶴樓。朱闌將粉堞，江水映悠悠。鐃吹發夏口，使君居上頭。郭門隱楓岸，候吏趨蘆洲。何異臨川郡，還勞康樂侯。
送權二
作者：王維（唐）

高人不可有，清論複何深。一見如舊識，一言知道心。明時當薄宦，解薜去中林。芳草空隱處，白雲餘故岑。韓侯久攜手，河嶽共幽尋。悵別千餘裡，臨堂鳴素琴。
休假還舊業便使
作者：王維（唐）

謝病始告歸，依依入桑梓。家人皆佇立，相候衡門裡。時輩皆長年，成人舊童子。上堂嘉慶畢，顧與姻親齒。論舊忽餘悲，目存且相喜。田園轉蕪沒，但有寒泉水。衰柳日蕭條，秋光清邑裡。入門乍如客，休騎非便止。中飲顧王程，離憂從此始。
歎白髮
作者：王維（唐）

我年一何長，鬢髮日已白。俯仰天地間，能為幾時客。惆悵故山雲，徘徊空日夕。何事與時人，東城複南陌。
別弟妹二首
作者：王維（唐）

兩妹日成長，雙鬟將及人。已能持寶瑟，自解掩羅巾。念昔別時小，未知疏與親。今來始離恨，拭淚方殷勤。小弟更孩幼，歸來不相識。同居雖漸慣，見人猶未覓。宛作越人語，殊甘水鄉食。別此最為難，淚盡有餘憶。
哭殷遙
作者：王維（唐）

人生能幾何，畢竟歸無形。念君等為死，萬事傷人情。慈母未及葬，一女才十齡。泱漭寒郊外，蕭條聞哭聲。浮雲為蒼茫，飛鳥不能鳴。行人何寂寞，白日自淒清。憶昔君在時，問我學無生。勸君苦不早，令君無所成。故人各有贈，又不及生平。負爾非一途，慟哭返柴荊。
故南陽夫人樊氏輓歌
作者：王維（唐）

石窌恩榮重，金吾車騎盛。將朝每贈言，入室還相敬。疊鼓秋城動，懸旌寒日映。不言長不歸，環佩猶將聽。
夷門歌
作者：王維（唐）

七雄雄雌猶未分，攻城殺將何紛紛。秦兵益圍邯鄲急，亥為屠肆鼓刀人，嬴乃夷門抱關者。非但慷慨獻良謀，
隴頭吟
作者：王維（唐）

長安少年遊俠客，夜上戍樓看太白。隴頭明月迥臨關，身經大小百餘戰，麾下偏裨萬戶侯。蘇武才為典屬國，
老將行
作者：王維（唐）

少年十五二十時，步行奪得胡馬騎。射殺中山白額虎，漢兵奮迅如霹靂，虜騎崩騰畏蒺藜。衛青不敗由天幸，昔時飛箭無全目，今日垂楊生左肘。路傍時賣故侯瓜，誓令疏勒出飛泉，不似潁川空使酒。賀蘭山下陣如雲，試拂鐵衣如雪色，聊持寶劍動星文。願得燕弓射天將，
燕支行
作者：王維（唐）

漢家天將才且雄，來時謁帝明光宮。萬乘親推雙闕下，衛霍才堪一騎將，朝廷不數貳師功。趙魏燕韓多勁卒，畫戟雕戈百白寒，連旗大旆黃塵沒。疊鼓遙翻瀚海波，拔劍已斷天驕臂，歸鞍共飲月支頭。漢兵大呼一當百，
桃源行
作者：王維（唐）

漁舟逐水愛山春，兩岸桃花夾去津。坐看紅樹不知遠，遙看一處攢雲樹，近入千家散花竹。樵客初傳漢姓名，月明松下房櫳靜，日出雲中雞犬喧。驚聞俗客爭來集，初因避地去人間，及至成仙遂不還。峽裡誰知有人事，出洞無論隔山水，辭家終擬長遊衍。自謂經過舊不迷，春來遍是桃花水，不辨仙源何處尋。
洛陽女兒行
作者：王維（唐）

洛陽女兒對門居，才可容顏十五餘。良人玉勒乘驄馬，羅幃送上七香車，寶扇迎歸九華帳。狂夫富貴在青春，春窗曙滅九微火，九微片片飛花瑣。戲罷曾無理曲時，誰憐越女顏如玉，貧賤江頭自浣紗。
同崔傅答賢弟
作者：王維（唐）

洛陽才子姑蘇客，桂苑殊非故鄉陌。九江楓樹幾回青，夜火人歸富春郭，秋風鶴唳石頭城。周郎陸弟為儔侶，衣冠若話外臺臣，先數夫君席上珍。更聞臺閣求三語，
贈吳官
作者：王維（唐）

長安客舍熱如煮，無個茗糜難禦暑。空搖白團其諦苦，不如儂家任挑達，草屩撈蝦富春渚。
故人張諲工詩善易蔔兼能丹青草隸頃以詩見贈聊獲酬之
作者：王維（唐）

不逐城東遊俠兒，隱囊紗帽坐彈棋。蜀中夫子時開卦，屏風誤點惑孫郎，團扇草書輕內史。故園高枕度三春，
送崔五太守
作者：王維（唐）

長安廄吏來到門，朱文露網動行軒。黃花縣西九折阪，子午山裡杜鵑啼，嘉陵水頭行客飯。劍門忽斷蜀川開，使君年紀三十餘，少年白皙專城居。欲持畫省郎官筆，
寒食城東即事
作者：王維（唐）

清溪一道穿桃李，演漾綠蒲涵白芷。溪上人家凡幾家，少年分日作遨遊，不用清明兼上巳。
不遇詠
作者：王維（唐）

北闕獻書寢不報，南山種田時不登。百人會中身不預，且此登山複臨水，莫問春風動楊柳。今人昨人多自私，
贈裴迪
作者：王維（唐）

不相見，不相見來久。日日泉水頭，常憶同攜手。攜手本同心，複歎忽分襟。相憶今如此，相思深不深。
青雀歌
作者：王維（唐）

青雀翅羽短，未能遠食玉山禾。猶勝黃雀爭上下，唧唧空倉複若何。
黃雀痴
作者：王維（唐）

黃雀痴，黃雀痴，謂言青鷇是我兒。一一口銜食，薄暮空巢上，羈雌獨自歸。鳳凰九雛亦如此，
新秦郡松樹歌
作者：王維（唐）

青青山上松，數裡不見今更逢。不見君，心相憶，
榆林郡歌
作者：王維（唐）

山頭松柏林，山下泉聲傷客心。千里萬裡春草色，
問寇校書雙溪
作者：王維（唐）

君家少室西，為複少室東，別來幾日今春風。新買雙溪定何似，餘生欲寄白雲中。
寄崇梵僧
作者：王維（唐）

崇梵僧，崇梵僧，秋歸覆釜春不還。落花啼鳥紛紛亂，
同比部楊員外十五夜遊有懷靜者季
作者：王維（唐）

承明少休沐，建禮省文書。夜漏行人息，歸鞍落日餘。懸知三五夕，萬戶千門闢。夜出曙翻歸，傾城滿南陌。陌頭馳騁盡繁華，王孫公子五侯家。由來月明如白日，香車寶馬共喧闐，個裡多情俠少年。競向長楊柳市北，儻覺忘懷共往來，幸沾同舍甘藜藿。
答張五弟
作者：王維（唐）

終南有茅屋，前對終南山。終年無客常閉關，
雪中憶李楫
作者：王維（唐）

積雪滿阡陌，故人不可期。長安千門複萬戶，
送李睢陽
作者：王維（唐）

將置酒，思悲翁。使君去，出城東。麥漸漸，雉子斑。槐陰陰，到潼關。騎連連，車遲遲。心中悲，宋又遠。周間之，南淮夷。東齊兒，碎碎織練與素絲，天子當殿儼衣裳，大官尚食陳羽觴。彤庭散綬垂鳴璫，鸞聲噦噦魯侯旗，明年上計朝京師。須憶今日鬥酒別，
奉和聖制天長節賜宰臣歌應制
作者：王維（唐）

太陽升兮照萬方，開閶闔兮臨玉堂，儼冕旒兮垂衣裳。金天淨兮麗三光，彤庭曙兮延八荒。德合天兮禮神遍，盡九服兮皆四鄰，幹降瑞兮坤降珍。
登樓歌
作者：王維（唐）

聊上君兮高樓，飛甍鱗次兮在下。俯十二兮通衢，王畿鬱兮千里，山河壯兮鹹秦。舍人下兮青宮，亦幸有張伯英草聖兮龍騰虯躍，擺長雲兮捩回風。琥珀酒兮雕胡飯，君不禦兮日將晚。秋風兮吹衣，時不可兮再得，君何為兮偃蹇。
雙黃鵠歌送別
作者：王維（唐）

天路來兮雙黃鵠，雲上飛兮水上宿，撫翼和鳴整羽族。不得已，忽分飛，家在玉京朝紫微，主人臨水送將歸。悲笳嘹唳垂舞衣，賓欲散兮複相依。幾往返兮極浦，鞍馬歸兮佳人散，悵離憂兮獨含情。
贈徐中書望終南山歌
作者：王維（唐）

晚下兮紫微，悵塵事兮多違。駐馬兮雙樹，望青山兮不歸。
送友人歸山歌二首
作者：王維（唐）

山寂寂兮無人，又蒼蒼兮多木。群龍兮滿朝，悅石上兮流泉，與松間兮草屋。入雲中兮養雞，愧不才兮妨賢，嫌既老兮貪祿。誓解印兮相從，山中人兮欲歸，雲冥冥兮雨霏霏。水驚波兮翠菅蘼，忽山西兮夕陽，見東皋兮遠村。平蕪綠兮千里，
魚山神女祠歌：迎神
作者：王維（唐）

坎坎擊鼓，魚山之下。吹洞簫，望極浦。女巫進，
魚山神女祠歌：送神
作者：王維（唐）

紛進舞兮堂前，目眷眷兮瓊筵。來不言兮意不傳，倏雲收兮雨歇，山青青兮水潺湲。
白黿渦
作者：王維（唐）

南山之瀑水兮，激石滈瀑似雷驚，人相對兮不聞語聲。翻渦跳沫兮蒼苔濕，蘚老且厚，春草為之不生。獸不敢驚動，鳥不敢飛鳴。白黿渦濤戲瀨兮，
宋進馬哀詞
作者：王維（唐）

背春涉夏兮，眾木藹以繁陰。連金華與玉堂兮，僕夫命駕兮，出閶闔，曆通逵。陌上人兮如故，低光垂彩兮，怳不知其所之。闢朱戶兮望華軒，仰訴天之不仁兮，家唯一身，身止一子，何胤嗣之不繁，哀從中兮不可勝，豈暇料餘年兮複幾。日黯黯兮頹曄，靜言思兮永絕，複驚叫兮沾衣。客有吊之者曰：觀未始兮有物，同委蛻兮胡悲？且延陵兮未至，
春江花月夜二首
作者：張子容（唐）

林花發岸口，氣色動江新。此夜江中月，流光花上春。分明石潭裡，宜照浣紗人。交甫憐瑤佩，仙妃難重期。沉沉綠江晚，惆悵碧雲姿。初逢花上月，言是弄珠時。
雲陽驛陪崔使君邵道士夜宴
作者：張子容（唐）

一尉東南遠，誰知此夜歡。諸侯傾皂蓋，仙客整黃冠。染翰燈花滿，飛觴雲氣寒。欣承國士遇，更借美人看。
除夜樂城逢孟浩然
作者：張子容（唐）

遠客襄陽郡，來過海岸家。樽開柏葉酒，燈發九枝花。妙曲逢盧女，高才得孟嘉。東山行樂意，非是競繁華。
送蘇倩遊天臺
作者：張子容（唐）

靈異尋滄海，笙歌訪翠微。江鷗迎共狎，雲鶴待將飛。琪樹嘗仙果，瓊樓試羽衣。遙知神女問，獨怪阮郎歸。
泛永嘉江日暮回舟
作者：張子容（唐）

無雲天欲暮，輕鷁大江清。歸路煙中遠，回舟月上行。傍潭窺竹暗，出嶼見沙明。更值微風起，乘流絲管聲。
永嘉即事寄贛縣袁少府瓘
作者：張子容（唐）

山繞樓臺出，溪通裡閈斜。曾為謝客郡，多有逐臣家。海氣朝成雨，江天晚作霞。題書報賈誼，此濕似長沙。
樂城歲日贈孟浩然
作者：張子容（唐）

土地窮甌越，風光肇建寅。插桃銷瘴癘，移竹近階墀。半是吳風俗，仍為楚歲時。更逢習鑿齒，言在漢川湄。
永嘉作
作者：張子容（唐）

拙宦從江左，投荒更海邊。山將孤嶼近，水共惡溪連。地濕梅多雨，潭蒸竹起煙。未應悲晚發，炎瘴苦華年。
送孟八浩然歸襄陽二首
作者：張子容（唐）

東越相逢地，西亭送別津。風潮看解纜，雲海去愁人。鄉在桃林岸，山連楓樹春。因懷故園意，歸與孟家鄰。杜門不欲出，久與世情疏。以此為長策，勸君歸舊廬。醉歌田舍酒，笑讀古人書。好是一生事，無勞獻子虛。
貶樂城尉日作
作者：張子容（唐）

竄謫邊窮海，川原近惡溪。有時聞虎嘯，無夜不猿啼。地暖花長髮，巖高日易低。故鄉可憶處，遙指鬥牛西。
自樂城赴永嘉枉路泛白湖寄松陽李少府
作者：張子容（唐）

西行礙淺石，北轉入溪橋。樹色煙輕重，湖光風動搖。百花亂飛雪，萬嶺疊青霄。猿掛臨潭筱，鷗迎出浦橈。惟應賞心客，茲路不言遙。
九日陪潤州邵使君登北固山
作者：張子容（唐）

五馬向西椒，重陽坐麗譙。徐州帶綠水，楚國在青霄。張幕連江樹，開筵接海潮。淩雲詞客語，迴雪舞人嬌。梅福慚仙吏，羊公賞下僚。新豐酒舊美，況是菊花朝。
璧池望秋月
作者：張子容（唐）

涼夜窺清沼，池空水月秋。滿輪沉玉鏡，半魄落銀鉤。蟾影搖輕浪，菱花渡淺流。漏移光漸潔，雲斂色偏浮。似璧悲三獻，疑珠怯再投。能持千里意，來照楚鄉愁。
長安早春
作者：張子容（唐）

開國維東井，城池起北辰。鹹歌太平日，共樂建寅春。雪盡黃山樹，冰開黑水津。草迎金埒馬，花伴玉樓人。鴻漸看無數，鶯歌聽欲頻。何當桂枝擢，還及柳條新。
贈司勳蕭郎中
作者：張子容（唐）

作相開黃閣，為郎奏赤墀。君臣道合體，父子貴同時。國以推賢答，家無內舉疑。鳳池真水鏡，蘭省得華滋。未睹風流日，先聞新賦詩。江山清謝脁，花木媚丘遲。吏部來何暮，王言念在茲。丹青無不可，霖雨亦相期。昔我投荒處，孤煙望島夷。群鷗終日狎，落葉數年悲。漁父留歌詠，江妃入興詞。今將獻知己，相感勿吾欺。
巫山
作者：張子容（唐）

巫嶺岧嶢天際重，佳期宿昔願相從。朝雲暮雨連天暗，神女知來第幾峰。
除日
作者：張子容（唐）

臘月今知晦，流年此夕除。拾樵供歲火，帖牖作春書。柳覺東風至，花疑小雪餘。忽逢雙鯉贈，言是上冰魚。
擬塞外徵行
作者：王貞白（唐）

寇騎滿雞田，都護欲臨邊。青泥方絕漠，懷劍始辭燕。旌旗掛龍虎，壯士募鷹鸇。長城威十萬，高嶺奮三千。行行向馬邑，去去指祁連。鼓聲遙赤塞，兵氣遠沖天。對陣雲初上，臨城月始懸。風驚烽易滅，沙暗馬難前。恩重恆思報，勞心屢損年。微功一可立，身輕不自憐。
蘆葦
作者：王貞白（唐）

高士想江湖，湖閒庭植蘆。清風時有至，綠竹興何殊。嫩喜日光薄，疏憂雨點粗。驚蛙跳得過，鬥雀嫋如無。未織巴籬護，幾抬邛竹扶。惹煙輕弱柳，蘸水漱清蒲。溉灌情偏重，琴樽賞不孤。穿花思釣叟，吹葉少羌雛。寒色暮天映，秋聲遠籟俱。朗吟應有趣，瀟灑十餘株。